Javaslat A TANÁCS HATÁROZATA az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének módosítása tekintetében az Európai Unió által képviselendő álláspontról /* COM/2014/0611 final - 2014/0283 (NLE) */





INDOKOLÁS 1. A JAVASLAT HÁTTERE Az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás (a továbbiakban: a megállapodás) 2002. június 1-jén lépett hatályba. E megállapodás II. melléklete foglalkozik a szociális biztonsági rendszerek koordinációjával. A megállapodás 18. cikke szerint a személyek szabad mozgásával foglalkozó vegyes bizottság módosíthatja a megállapodás II. mellékletét. A 2002/309/EK határozat[1] 2. cikke úgy rendelkezik, hogy az Uniónak a vegyes bizottság határozataira vonatkozó álláspontját a Bizottság javaslata alapján a Tanács határozza meg. Az EU jogszabályainak következetes és helyes alkalmazása, továbbá az igazgatási és az esetleges jogi nehézségek elkerülése érdekében a megállapodás II. mellékletének minden vonatkozó uniós jogszabályra és a szociális biztonsági rendszerek koordinációjával foglalkozó igazgatási bizottság minden vonatkozó határozatára hivatkoznia kell. A megállapodás II. mellékletét a 2012. március 31-i 1/2012 vegyes bizottsági határozat ennek megfelelően módosította. E határozat létrehozta a szociális biztonsági rendszerek koordinációjának modernizált rendszerét, amely a (988/2009/EK rendelettel módosított) 883/2004/EK rendelet, a 987/2009/EK végrehajtási rendelet és az igazgatási bizottság határozatai és ajánlásai értelmében az EU területén 2010. május 1-jén hatályba lépett. E három rendelet Svájcra is alkalmazandó volt. A megállapodás II. mellékletét módosítani kell az időközben hatályba lépett uniós jogszabályok – különösen a 2010. december 9-i 1244/2010/EU bizottsági rendelet[2], a 2012. május 22-i 465/2012/EU európai parlamenti és tanácsi rendelet[3], valamint a 883/2004/EK rendeletet[4] és a 987/2009/EK rendeletet[5] módosító 2012. december 18-i 1224/2012/EU bizottsági rendelet[6] módosításainak – figyelembevétele érdekében. Ezért a Bizottság benyújtja a megállapodás által létrehozott vegyes bizottságban az Unió által képviselendő álláspontról szóló tanácsi határozatra irányuló javaslatát. A Bíróságnak a C-656/11. sz. ügyben a határozathozatal jogalapjának megválasztását illetően 2014. február 27-én hozott ítéletét követően az új tanácsi határozatra irányuló javaslat jogalapja az Európai Unió működéséről szóló szerződés (EUMSZ) 48. cikke az EUMSZ 218. cikkének (9) bekezdésével összefüggésben. Ez a javaslat figyelembe veszi a svájci hatóságok által 2013. március 14-én szolgálati szinten jóváhagyott vegyes bizottsági határozattervezet szövegét, és támogatja az uniós jogszabályok következetes alkalmazását a szociális biztonsági rendszereknek az EU és Svájc közötti koordinációja területén. A kiegészítő ellátásokról szóló, 2006. október 6-i svájci szövetségi törvény figyelembevétele érdekében is módosítani kell a megállapodás II. mellékletét. Az említett jogszabály az 1965. március 19-i jogszabály helyébe lépett. Az új törvény a szövetségi állam és a kantonok feladatmegosztásának, valamint azok finanszírozásának általános felülvizsgálata következtében jött létre. A módosítás az ellátásokra és a jogosultsági feltételekre nem terjedt ki. Az ellátások jellemzőiket és céljukat tekintve változatlanok maradnak. 2. AZ ÉRDEKELT FELEKKEL FOLYTATOTT KONZULTÁCIÓ ÉS A HATÁSVIZSGÁLATOK EREDMÉNYEI A csatolt javaslat II. mellékletének változata szociális biztonsági szakértők, különösen a svájci szociális biztonsági igazgatás és az Európai Unió szakértői bevonásával folytatott technikai tárgyalások eredménye. A megállapodás II. mellékletének aktualizálása egyszerűsíteni és modernizálni fogja a szociális biztonsági rendszerek koordinációját Svájc és az EU-tagállamok között, különösen a 465/2012/EU rendelet végrehajtásával. A jelenlegi joganyaggal összehasonlítva ez pozitív hatást fog eredményezni, és a rendeletek által érintettek számára – ideértve a tagállamok szociális biztonsági hatóságait, a munkáltatókat (különösen a kis- és középvállalkozásokat) és az állampolgárokat – megkönnyíti az adminisztratív eljárásokat, . 3. KÖLTSÉGVETÉSI VONZAT A javaslat az uniós költségvetésre nincs hatással. 2014/0283 (NLE) Javaslat A TANÁCS HATÁROZATA az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás által létrehozott vegyes bizottságban a megállapodás szociális biztonsági rendszerek koordinációjáról szóló II. mellékletének módosítása tekintetében az Európai Unió által képviselendő álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 48. cikkére, összefüggésben 218. cikkének (9) bekezdésével, tekintettel a Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom tanácsi és − a tudományos és műszaki együttműködésről szóló megállapodás tekintetében − bizottsági határozatra[7] és különösen annak 2. cikkére, tekintettel az Európai Bizottság javaslatára, mivel: (1) Az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló megállapodás (a továbbiakban: a megállapodás) 2002. június 1-jén lépett hatályba. (2) A megállapodás 18. cikke szerint a vegyes bizottság határozatával módosításokat fogadhat el a megállapodáshoz és többek között annak a szociális biztonsági rendszerek koordinációjával foglalkozó II. mellékletéhez. (3) Az uniós jogszabályok következetes és helyes alkalmazásának megőrzése, továbbá az igazgatási és az esetleges jogi nehézségek elkerülése érdekében a megállapodás II. mellékletét módosítani kell az Unió olyan új jogi aktusainak integrálása érdekében, amelyekre a megállapodás jelenleg nem hivatkozik. (4) A vegyes bizottságban az Unió által képviselendő álláspontnak az e határozat mellékletét képező határozattervezeten kell alapulnia, A KÖVETKEZŐKÉPPEN HATÁROZOTT: 1. cikk Az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló, 1999. június 21-i megállapodás 14. cikke értelmében létrehozott vegyes bizottságban az Unió által képviselendő álláspontnak az e határozat mellékletét képező vegyes bizottsági határozattervezeten kell alapulnia. Az Uniót a vegyes bizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 2. cikk A vegyes bizottság határozatát az elfogadását követően az Európai Unió Hivatalos Lapjában ki kell hirdetni. 3. cikk Ez a határozat […]-án/én lép hatályba. Kelt Brüsszelben, -án/-én. a Tanács részéről az elnök [1] A Svájci Államszövetséggel létrejött hét megállapodás megkötéséről szóló, 2002. április 4-i 2002/309/EK, Euratom tanácsi és – a tudományos és műszaki együttműködésről szóló megállapodás tekintetében – bizottsági határozat. [2] HL L 338., 2010.12.22., 35. o. [3] HL L 149., 2012.6.8., 4. o. [4] HL L 166., 2004.4.30., 1. o. (helyesbítve: HL L 200., 2004.6.7., 1. o.). Az Európai Parlament és a Tanács 883/2004/EK rendelete (2004. április 29.) a szociális biztonsági rendszerek koordinálásáról. [5] HL L 284., 2009.10.30., 1. o. Az Európai Parlament és a Tanács 987/2009/EK rendelete (2009. szeptember 16.) a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról. [6] HL L 349., 2012.12.19., 45. o. [7] HL L 114., 2002.4.30., 1. o. MELLÉKLET Tervezet az egyrészről az Európai Közösség és tagállamai, másrészről a Svájci Államközösség közötti, a személyek szabad mozgásáról szóló, 1999. június 21-i megállapodás által létrehozott vegyes bizottság 1/2014 határozata a megállapodáshoz tartozó, a szociális biztonsági rendszerek koordinációjáról szóló II. melléklet módosításáról A VEGYES BIZOTTSÁG, tekintettel az egyrészről az Európai Közösség és annak tagállamai, másrészről a Svájci Államszövetség közötti, a személyek szabad mozgásáról szóló megállapodásra[1] (a továbbiakban: a megállapodás) és különösen annak 14. és 18. cikkére, mivel: (1) A megállapodást 1999. június 21-én írták alá és 2002. június 1-jén lépett hatályba. (2) A megállapodáshoz tartozó, a szociális biztonsági rendszerek koordinációjáról szóló II. mellékletet a 2012. március 31-i 1/2012 vegyes bizottsági határozat[2] cserélte. (3) A megállapodás II. mellékletét aktualizálni kell az időközben hatályba lépett új uniós jogszabályok – különösen a 883/2004/EK európai parlamenti és tanácsi rendeletet[3] és a 987/2009/EK európai parlamenti és tanácsi rendeletet[4] módosító 1224/2010/EU bizottsági rendelet[5], a 465/2012/EU európai parlamenti és tanácsi rendelet[6] és az 1244/2012/EU bizottsági rendelet[7] módosításainak – figyelembevétele érdekében. (4) Emellett figyelembe kell venni a szociális biztonsági rendszerek koordinációjával foglalkozó igazgatási bizottság által a vegyes bizottság 1/2012 határozatának hatálybalépését követően a 883/2004/EK rendelet és a 987/2009/EK rendelet végrehajtása érdekében hozott határozatokat és ajánlásokat. (5) A megállapodáshoz tartozó II. mellékletet az Európai Unió vonatkozó jogi aktusainak módosításaival összhangban kell aktualizálni, A KÖVETKEZŐKÉPPEN HATÁROZOTT: 1. cikk Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás (a továbbiakban: a megállapodás) II. melléklete az e határozat mellékletének megfelelően módosul. 2. cikk Ez a határozat angol, bolgár, cseh, dán, észt, finn, francia, görög, holland, horvát, lengyel, lett, litván, magyar, máltai, német, olasz, portugál, román, spanyol, svéd, szlovák és szlovén nyelveken készült, valamennyi nyelvi változat egyformán hiteles. 3. cikk Ez a határozat a vegyes bizottság általi elfogadását követő második hónap első napján lép hatályba. Kelt Brüsszelben, a vegyes bizottság részéről az elnök az vegyes bizottság titkárai MELLÉKLET Az egyrészről az Európai Közösség és tagállamai, másrészről a Svájci Államszövetség közötti, a személyek szabad mozgásáról szóló megállapodás II. melléklete a következőképpen módosul: 1. Az A. szakaszban: Hivatkozott jogi aktusok, 1. pont, „A szociális biztonsági rendszerek koordinálásáról szóló 883/2004/EK rendelet módosításáról és mellékletei tartalmának meghatározásáról szóló, 2009. szeptember 16-i 988/2009/EK európai parlamenti és tanácsi rendelet[8] által módosított” szövegrész helyébe az alábbi szövegrész lép: „ · A szociális biztonsági rendszerek koordinálásáról szóló 883/2004/EK rendelet módosításáról és mellékletei tartalmának meghatározásáról szóló, 2009. szeptember 16-i 988/2009/EK európai parlamenti és tanácsi rendelet[9]; · a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2010. december 9-i 1244/2010/EU bizottsági rendelet[10]; · a szociális biztonsági rendszerek koordinálásáról szóló 883/2004/EK rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK rendelet módosításáról szóló, 2012. május 22-i 465/2012/EU európai parlamenti és tanácsi rendelet[11]; · a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2012. december 18-i 1224/2012/EU bizottsági rendelet[12] által módosított”. 2. Az A. szakaszban: Hivatkozott jogi aktusok, 1. pont, az „E megállapodás alkalmazásában a 883/2004/EK rendelet a következők szerint módosul:” címsor alatti h) 1. pontban az „a szövetségi kiegészítő ellátásokról szóló, 1965. március 19-i törvény” szövegrész helyébe az alábbi szövegrész lép: „a szövetségi kiegészítő ellátásokról szóló, 2006. október 6-i törvény”. 3. Az A. szakaszban: Hivatkozott jogi aktusok, 2. pont, „A szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet[13]” szövegrész helyébe az alábbi szövegrész lép: „ · A szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2010. december 9-i 1244/2010/EU bizottsági rendelet[14]; · a szociális biztonsági rendszerek koordinálásáról szóló 883/2004/EK rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK rendelet módosításáról szóló, 2012. május 22-i 465/2012/EU európai parlamenti és tanácsi rendelet[15]; · a szociális biztonsági rendszerek koordinálásáról szóló 883/2004/EK európai parlamenti és tanácsi rendelet, valamint a 883/2004/EK rendelet végrehajtására vonatkozó eljárás megállapításáról szóló 987/2009/EK európai parlamenti és tanácsi rendelet módosításáról szóló, 2012. december 18-i 1224/2012/EU bizottsági rendelet[16] által módosított, a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról szóló, 2009. szeptember 16-i 987/2009/EK európai parlamenti és tanácsi rendelet.”. 4. Az A. szakaszban: Hivatkozott jogi aktusok, 2. pont, az „E megállapodás alkalmazásában a 987/2009/EK rendelet a következők szerint módosul:” címsor alatt a következő szövegrészt el kell hagyni: „A betegbiztosítási ellátások visszafizetésének különleges eljárási szabályairól szóló, 2005. december 20-i Svájc és Olaszország közötti megállapodás”. 5. A B. szakaszban: A szerződő felek által megfelelően követendő jogi aktusok, a szöveg a 21. pont után a következőkkel egészül ki: „22. A szociális biztonsági rendszerek koordinációjával foglalkozó igazgatási bizottság 2010. március 3-i E2. sz. határozata a 883/2004/EK európai parlamenti és tanácsi rendelet 1. cikkében meghatározott, az EESSI lényeges részét képező elektronikus jegyzékben felsorolt szervek adataival kapcsolatos változások kezelésére szolgáló eljárás meghatározásáról[17]. 23. A szociális biztonsági rendszerek koordinációjával foglalkozó igazgatási bizottság 2011. október 19-i E3. sz. határozata a 987/2009/EK európai parlamenti és tanácsi rendelet 95. cikkében meghatározott átmeneti időszakról[18]. 24. A szociális biztonsági rendszerek koordinációjával foglalkozó igazgatási bizottság 2010. december 16-i H6. sz. határozata a 883/2004/EK rendelet 6. cikke szerinti időszakok összesítésére vonatkozó egyes elvek alkalmazásáról[19]. 25. A szociális biztonsági rendszerek koordinációjával foglalkozó igazgatási bizottság 2011. június 15-i S8. sz. határozata a szociális biztonsági rendszerek koordinálásáról szóló 883/2004/EK rendelet 33. cikkének megfelelően nyújtott protézisek, jelentős segédeszközök és más jelentős természetbeni ellátások biztosításáról[20]. 26. A szociális biztonsági rendszerek koordinációjával foglalkozó igazgatási bizottság 2011. december 13-i U4. sz. határozata a 883/2004/EK rendelet 65. cikkének (6) és (7) bekezdése, valamint a 987/2009/EK rendelet 70. cikke szerinti megtérítési eljárásokról[21].”. 6. A C. szakaszban: A szerződő felek által figyelembe veendő jogi aktusok, a szöveg a 2. pont után a következőkkel egészül ki: „3. A szociális biztonsági rendszerek koordinációjával foglalkozó igazgatási bizottság 2012. március 15-i S1. sz. határozata a határokon átnyúló szervadományozások pénzügyi vonatkozásairól[22].”. [1] HL L 114., 2002.4.30., 6. o. [2] HL L 103., 2012.4.13., 51. o. [3] Az Európai Parlament és a Tanács 883/2004/EK rendelete (2004. április 29.) a szociális biztonsági rendszerek koordinálásáról (HL L 166, 2004.4.30., 1. o., helyesbítve: HL L 200., 2004.6.7., 1.o.). [4] Az Európai Parlament és a Tanács 987/2009/EK rendelete (2009. szeptember 16.) a szociális biztonsági rendszerek koordinálásáról szóló 883/2004/EK rendelet végrehajtására vonatkozó eljárás megállapításáról (HL L 284., 2009.10.30., 1.o.). [5] A Bizottság 2010. december 9-i 1244/2010/EU rendelete (HL L 338., 2010.12.22., 35. o.). [6] Az Európai Parlament és a Tanács 2012. május 22-i 465/2012/EU rendelete (HL L 149., 2012.6.8., 4. o.). [7] A Bizottság 2012. december 18-i 1224/2012/EU rendelete (HL L 349., 2012.12.19., 45. o.). [8] HL L 284., 2009.10.30., 43. o. [9] HL L 284., 2009.10.30., 43. o. [10] HL L 338., 2010.12.22., 35. o. [11] HL L 149., 2012.6.8., 4. o. [12] HL L 349., 2012.12.19., 45. o. [13] HL L 284., 2009.10.30., 1. o. [14] HL L 338., 2010.12.22., 35. o. [15] HL L 149., 2012.6.8., 4. o. [16] HL L 349., 2012.12.19., 45. o. [17] HL C 187., 2010.7.10., 5. o. [Electronic Exchange of Social Security Information – a szociális biztonságra vonatkozó információk elektronikus adatcseréje] [18] HL C 12., 2012.1.14., 6. o. [19] HL C 45., 2011.2.12., 5. o. [20] HL C 262., 2011.9.6., 6. o. [21] HL C 57., 2012.2.25., 4. o. [22] HL C 240., 2012.8.10., 3. o.